kardosdrur/scandi-wiki huggingface dataset:
Steve Vai

Steve Vai (født 6. juni 1960 i Carle Place, New York) er en amerikansk guitarist kendt for sin innovative stil. Han har bl.a. spillet i bandet Whitesnake samt som guitarist for Frank Zappa. Han har siden starten af 90'erne primært fokuseret på sin solokarriere, med albummet Passion & Warfare (1990) som det absolutte gennembrud (indeholdende bl.a. kæmpehittet "For the Love of God"). Af andre kendte numre kan nævnes "Crying Machine" (fra albummet Fire Garden) og "Tender Surrender" (fra albummet Alien Love Secrets), hvoraf sidstnævnte af flere betegnes som en af de bedste guitarsoloer i historien.

Han har desuden dannet G3 med guitaristen Joe Satriani. De to og en tredje guitarist (bl.a. Yngwie J. Malmsteen, John Petrucci og Eric Johnson) har siden slutningen af 90'erne været på en kontinuerlig verdensomspændende tour.

Diskografi 

 Inviolate, 2022
 Modern Primitive, 2016
 The Story of Light, 2012
 Where the other wild things are, 2010
 Where the wild things are, 2009
 Visual Sound Theories vol. 1 & 2, 2007
 Real Illusions: Reflections, 2005
 Alive in an Ultra World, 2003
 The Elusive Light and Sound, Vol.1, 2002
 The Infinite Steve Vai: An Anthology, 2001
 The 7th Song: Enchanting Guitar Melodies – Archive, 2000
 The Ultra Zone, 1999
 Flex-Able Leftovers, 1998
 Fire Garden, 1996
 Alien Love Secrets, 1995
 Sex & Religion, 1993
 Passion and Warfare, 1990
 Flex-Able, 1984

DVD 
 Where the wild things are (2 disc.), 2009
 Visual Sound Theories, 2007
 G3: Live in Tokyo, 2005 med Satriani og John Petrucci
 G3: Live in Denver, 2004 med Satriani og Yngwie Malmsteen
 Live at the Astoria London, 2003
 Alien Love Secrets, 2002
 G3: Live in concert, 2000 med Satriani og Eric Johnson

Eksterne henvisninger 

 Officiel hjemmeside
 
 

Rockmusikere fra USA
Guitarister fra USA
Personer fra New York
Olaf Nielsen

Olaf Nielsen (født 11. april 1935) er en dansk tandlæge og skuespiller.

Han startede sin teaterkarriere i studenterrevyerne "Frihed er det bedste guld" og "Gris på gaflen". Siden har han optrådt på Bellevue Teatret, Fiolteatret, Komediehuset, Riddersalen og Ungdommens Teater.

Siden blev han især kendt for sine roller i børne-tv, herunder adskillige julekalendere fra Danmarks Radio.

Sideløbende hermed har Olaf Nielsen haft sin tandlægepraksis gennem 36 år og er gået på pension.

Han har skrevet bogen Tankespring på cykel (Forlaget Kahrius, ) og medvirket i antologien Min barndom i fyrrerne fra Lindhardt og Ringhof.

Som en pudsighed kan det nævnes at han kun har fire fingre på højre hånd.

Film 
 Sådan er de alle (1968)
 Midt i en jazztid (1969)
 Den gale dansker (1969)
 Oktoberdage (1970)
 Kære Irene (1971)
 Revolutionen i vandkanten (1971)
 Mor, jeg har patienter (1972)
 Den dobbelte mand (1976)
 Familien Gyldenkål vinder valget (1977)
 Walter og Carlo – Yes det er far (1986)
 Valhalla (1986)
 Mirakel (2000)
 En som Hodder (2003)
 Far til fire - gi'r aldrig op (2005)
 Det perfekte kup (2008)

TV-serier 
 Huset på Christianshavn (1970-1977) afsnit nr: 62 67 77 80 84
 Farvel, jeg hedder Kurt (1972)
 Noget om nisser (1972)
 En by i Provinsen (1977-1980) afsnit nr: 8
 Strandvaskeren (1978) afsnit nr: 3
 Jul i Gammelby (1979,1983,1994)
 Torvet (1981,1987)
 Nissebanden (1984,1992,2001)
 Mor er major (1985)
 Bryggeren (1996-1997) afsnit nr: 6
 Hotellet (2000-2002)
 Rejseholdet (2000-2003) afsnit nr: 29, 30

Musik 
Det syn's jeg. 1982. Olufsen Records DOCD 5403 – Tekst & musik: Aske Bentzon, Christina von Bülow, Finn Otto Hansen, Holger Nielsen, Elith Nulle Nykjær, Hugo Rasmussen og Kasper Winding.

Reference 
 

Skuespillere fra Danmark
Tandlæger fra Danmark
Personer fra København
Sådan er de alle

Sådan er de alle er en dansk film fra 1968, skrevet og instrueret af Knud Leif Thomsen.

Medvirkende
Jesper Langberg
Per Bentzon Goldschmidt
Judy Gringer
Jessie Rindom
John Price
Erik Paaske
Lene Vasegaard
Niels Hinrichsen
Gertie Jung
Olaf Nielsen
Stig Hoffmeyer

Eksterne henvisninger 
 

Danske film fra 1968
Film instrueret af Knud Leif Thomsen
Taarbæk Fort

Taarbæk Fort blev opført i årene 1913-15 som en del af Nordfronten i Københavns Befæstning. Fortet ligger i Dyrehaven.

Taarbæk Fort var det nordligste af de over 30 forter og batterier, der udgjorde Københavns Befæstning. Fortet skulle dække Øresund og sammen med en 4 km lang skyttegravsstilling på tværs af Dyrehaven lukke "hullet" i nordfronten. Skyttegravene kan stadig ses bl.a. ved "Den Slesvigske Sten".

Det var et trekantfort med tør grav og med en underjordisk forbindelsesgang (poterne) til gravkaponieren i gravens yderside i den nordlige spids. Fortet var beregnet til ca. 250 mand.

For at lukke det i tiden så berømte "Hullet i Nordfronten", anlagde man et fort et stykke inde i Dyrehaven, så det både kunne fungere som land- og kystfort, hvilket dog ikke blev særlig hensigtsmæssigt. Fortet skulle som søfort dække kysten nord for Taarbæk mod landgangsforsøg, men man kunne ikke se kysten på grund af klinten over
kysten og villabebyggelsen langs kysten. Desuden skulle det assistere Middelgrundsfortet med at hindre fjendtlige skibe i at sejle ind til København, men havde ikke tilstrækkeligt udsyn over Sundet. For at råde bod på dette byggede man på fortdækket et ca. 33 m højt observations- og afstandsmålertårn. Som landfort skulle det dække Eremitagesletten og området nord herfor, men da det lå gemt bag slettens højeste punkt hvor slottet lå, var hovedparten af fortets kampområde skjult.  

Armeringen var for svag til et kystfort. Fortet havde kun fire stk. 29 cm støbejernshaubitsere M.1910, der havde en rækkevidde på 10.300 meter og kunne i nordøstlig retning ramme mål i Øresund mellem Rungsted og øen Hven. Disse var placeret på fortdækkets nordøstlige del. Det var samme haubits som kan ses på Charlottenlund Fort.

Som landfort, havde fortet to 120 mm hurtigskydende stålkanoner M.1914, der havde en rækkevidde på 8400 meter monteret i pansertårne og som kunne skyde over land og over sundet. Oven på kasematbygningen lå endvidere en betonstøbt skyttegrav. Til brug i denne samt til gravforsvar  34 stk. 8 mm. rekylgeværer M.1903, heraf 6 i tre pansertårne. Til gravforsvaret var der yderligere tre 37 mm. revolverkanoner M.1880.

Fortet blev nedlagt i 1938 og ombygget til et minedepot for søværnet. Søværnet flyttede ud af Dyrehaven i 1969 og overdrog anlægget til Jægersborg Skovdistrikt. Samme år tildækkedes hele det underjordiske anlæg med kanonanlæg, lange gange, depoter, belægningsrum (med plads til 250 mænd), lazaret etc., med 300.000 tons jord, begrundet i tidens pacifistiske ånd med at det var i dårlig smag at bevare historiske militære anlæg.

I 2012 blev der gravet adgang til fortet i anledning af programrækken Alt forladt til DR2. Adgangen blev tilkastet igen efter udsendelsen.

Referencer

Eksterne henvisninger 
 Københavns befæstning 
 Københavns Befæstning 1880-1920 
Fortunfortet.dk 
 Tårbæk Forts placering i Dyrehaven

Københavns Befæstning
Fort
Dyrehaven
Sydjysk Universitetscenter

Sydjysk Universitetscenter er en tidligere selvstændig højere læreanstalt, der nu er fusioneret med Odense Universitet og Handelshøjskole Syd/Ingeniørhøjskole Syd til Syddansk Universitet. Universitetscentret er selv opstået i 1973 som en fusion mellem forskellige højere uddannelser i Syd -og Sønderjylland beliggende i Sønderborg, Kolding og Esbjerg.

I midten af 1990'erne indledtes overvejelser om fusion af endnu flere uddannelsesinstitutioner i området. Kolding er et stærkt økonomisk center, og har formentlig også ønsket at blive inddraget i dette arbejde.

Fusionen
I 1997 skriver Odense Universitet i en pressemeddelelse flg.:

Visionen om et nyt, stærkt syddansk universitet er udviklet i et samspil mellem ledelsen af Odense Universitet, Handelshøjskole Syd/Ingeniørhøjskole Syd og Sydjysk Universitetscenter. En beslutning om en fusion mellem Odense Universitet og Sydjysk Universitetscenter kan hermed blive første skridt i et sådant samlet syddansk universitet. Ved Handelshøjskole Syd/Ingeniørhøjskole Syd pågår i øjeblikket interne drøftelser af, hvorvidt man vil indgå i arbejdet med at afprøve visionen.

Eksterne henvisninger
 Om fusion på sdu.dk 

Universiteter i Danmark
Roslin Institute

Roslin Institute er et forskningscenter i Edinburgh, Skotland under University of Edinburgh.

Det blev kendt den 27. februar 1997, da en gruppe forskere, under ledelse af Ian Wilmut, havde skabt fåret Dolly, der var en klon.

Organisationer fra Skotland
Forskningsinstitutioner
İlhan Mansız

İlhan Mansız (født 10. august 1975 i Kempten, Tyskland) er tysk-tyrkisk tidligere fodboldspiller. Hans første professionelle klub var Kusadasispor i Tyrkiet, men efter et år i klubben røg han til Samsunspor hvor han fik succes. I 87 kampe scorede han 24 mål, og efter 3 år i klubben blev han solgt for 30 millioner kroner til Besiktas. Her nåede han også at spille i tre år og han nåede at score 36 mål i 66 kampe.

Efter 3 succesrige år i Beşiktaş JK blev han solgt for 34 millioner til den japanske klub Vissel Kobe. Han blev dog frigivet efter blot 3 kampe. Hertha Berlin skrev umiddelbart efter kontrakt med ham.

Eksterne henvisninger 

Fodboldspillere fra Tyrkiet
Fodboldspillere fra Ankaragücü
Fodboldspillere fra Gençlerbirliği
Fodboldspillere fra Beşiktaş JK
Fodboldspillere fra Hertha BSC Berlin
Fodboldspillere fra Samsunspor
Fodboldspillere fra Vissel Kobe
Deltagere ved verdensmesterskabet i fodbold 2002
Skejby Kirke

Skejby Kirke ligger i det nordlige Aarhus. Kor og skib er romansk, med et sengotisk tårn

Eksterne kilder og henvisninger 
 Skejby Kirke hos KortTilKirken.dk
 Skejby Kirke  hos danmarkskirker.natmus.dk (Danmarks Kirker, Nationalmuseet)

Kirker i Aarhus
Kirker i Århus Stift
XFS

XFS er et højeffektivt journalbaseret filsystem skabt af Silicon Graphics til deres operativsystem IRIX. I maj 2000 frigav Silicon Graphics XFS under GNU General Public License.

XFS er blevet taget ind i linuxkernen i version 2.4.25, da Marcelo Tosatti vurderede, at det var stabilt nok, og i 2.6 kernen, hvilket gør det tilgængeligt på næsten alle linuxsystemer.

Installationsprogrammerne for distributionerne SuSE, Gentoo, Mandriva, Slackware, Ubuntu og Debian tilbyder alle XFS som filsystem.

Det er muligt at gøre et XFS-filsystem større, mens det er monteret. Det er ikke muligt at krympe XFS-filsystemer.

Filsystemer
Kølle

Kølle har flere betydninger:
 kølle (våben) – en kølle er et primitivt våben.
 kølle (musikinstrument) – en kølle er en slags trommestik. 
 kølle (sportsredskab) – en kølle er et redskab til brug i visse sportsgrene.
 kølle (værktøj) – se knippel eller mukkert.
 C.A. Kølle - dansk maler (1827-1872)
Astrid Kirchherr

Astrid Kirchherr (født 20. maj 1938 i Hamburg, død 12. maj 2020) var en tysk fotograf og kunstner. Hun gik på den tyske skole "Meisterschule für Mode, Textil Graphik und Werbung" og fik sin eksamen derfra i 1960. 

Det var Astrid Kirchherr, der "opfandt" de såkaldte "Beatles-frisurer" og den kraveløse jakke, som blev The Beatles' kendetegn. Hun var kæreste med Klaus Voormann i en periode, indtil hun mødte Stuart Sutcliffe, Beatles' daværende bassist. Hun blev straks tiltrukket af ham, hvilket var gensidigt. En dag spurgte Astrid, om hun skulle tage nogle nogle billeder af ham, hvilket han sagde ja til. Han så meget frem til at mødes med hende, han havde en følelse af, at han elskede hende. Kort tid efter blev de kærester. Voorman var meget forstående overfor dette, han kunne se, at de hørte sammen. 
En dag klippede Astrid Kirchherr Sutcliffes hår på en måde, så det så ud som det, der i dag kendes som "Beatles-frisuren", og han fik hendes kraveløse jakke på. De øvrige Beatles-medlemmer latterliggjorde først Sutcliffe for hans nye udseende, men snart fandt de ud af, at det var smart, hvorpå de alle sammen valgte at se sådan ud.

Kirchherr har endvidere æren for en række fotos af gruppen og de enkelte medlemmer fra Hamburg-tiden. Stuart Sutcliffe valgte at blive i byen, hvor han genoptog sine kunststudier, mens han boede sammen med Kirchherr. Efter hans tidlige død i 1962 koncentrerede hun sig om fotografering, og fra tid til anden tog hun billeder af Beatles. 

I 1970'erne og 1980'erne havde hun ikke så stor succes, men efter at filmen Backbeat, der handlede om Sutcliffes og hendes liv, blev udsendt i 1994, opstod der fornyet interesse om Kirchherrs fotos, der siden har været udstillet adskillige steder i verden.

Kildeangivelser 

Fotografer fra Tyskland
Personer fra Hamborg
United States Army

United States Army (dansk: De Forenede Staters Hær eller blot Den amerikanske hær) er et af USA's seks militære værn. Hæren består pr. 2004 af 485.500 aktive soldater og har en stående reserve på 591.000 mand. Den har baser i bl.a. Tyskland, Japan og Sydkorea. Hæren deltog indtil 2014 i Operation Enduring Freedom som er en del af Krigen i Afghanistan.

Hæren har Department of the Army, en af tre militære departement i USA's forsvarsministerium, som politisk ledelse.

Historie, kort 

Hæren blev oprettet i 1775 som Den kontinentale hær (engelsk: Continental Army). Hærens kerne af frivillige fuldtidssoldater blev suppleret af lokale militser fra de forskellige oprørske kolonier. Hæren kæmpede mod den britiske hær og amerikanske loyalister i Den amerikanske uafhængighedskrig. Efter sejren opløstes Den kontinentale hær i 1783 for at:
 mindske risikoen for et militærkup.
 spare udgiften til en stående hær.
 skabe en tilværelse uden konflikter for de mange kolonister, som var indvandret fra det krigshærgede Europa.

 1775 Hæren oprettes under navnet Continental Army. (3. juli)
 1783 Amerikansk sejr og hæren opløstes.
 1784 Hæren reetableres som US Army ved Kongressens resolution 3. juni.
 1812-14 Hæren prøvede at invadere Canada under den britisk-amerikanske krig.
 19. århundrede Hæren blev forlagt til forter i det Vilde Vesten under Indianerkrigene.
 1846-48 Erobrede Californien, Arizona, New Mexico og Texas fra Mexico i den mexikansk-amerikanske Krig.
 1861-65 Enheder af US Army i Sydstaterne dannede CS Army. Hærens blodigste kampe foregik under den amerikanske borgerkrig.
 1898 Erobrede Cuba og Filippinerne fra Spanien i den spansk-amerikanske Krig.
 1917-18 Deltog i 1. verdenskrig på ententemagternes side på den europæiske vestfront under general Pershing.
 1941-45 Kæmpede i Europa, Nordafrika og i Stillehavsområdet under 2. verdenskrig.
 1950-1953 Koreakrigen.
 1964-1973 Vietnamkrigen.
 1983 Operation Urgent Fury Grenada-invasion.
 1989 Operation Just Cause Panama-invasion.
 1990-91 Operation Desert Shield, beskyttelse af Saudi-Arabien mod Irak.
 1991 Operation Desert Storm mod Irak.
 1992-93 Operation Restore Hope i Somalia.
 1995-96 Operation Joint Endeavour, IFOR i Bosnien-Hercegovina
 1996-98 Operation Joint Guard, SFOR i Bosnien-Hercegovina.
 1998-2004 Operation Joint Forge, NATO-styrke i Bosnien-Hercegovina.
 2001-21 Operation Enduring Freedom, i Afghanistan.
 2003-04 Operation Iraqi Freedom i Irakkrigen.

Hærenheder 
Hærenhedernes størrelse, sammensætning og ledelse som de så ud i 2005 fremgår af tabellen neden for, men kan skifte afhængig af tid, sted og andre omstændigheder som fred eller krig, og den kan være væsensforskellig fra andre landes.

Galleri

Se også 
 Institute of Heraldry (United States Army Institute of Heraldry), oprettet 1960
 National Army (USA)
 USSOCOM

Eksterne henvisninger 

US Army, engelsk

Referencer 

 
Hære
Melanie C

Melanie C aka Melanie Jayne Chisholm (født 12. januar 1974) er en britisk popsanger. Hun var medlem i popgruppen Spice Girls indtil 2000 og er nu soloartist.

I 1994 startede Melanie C sammen med Melanie Brown, Emma Bunton, Victoria Adams & Geri Halliwell gruppen Spice Girls.
Solokarrieren startede i 1998 med duetten «When You're Gone» sammen med den canadiske rock-artist Bryan Adams. Deretter kom det kritikerroste album Northern Star i 1999, med succes-singler som Northern Star, I Turn to You og Never Be the Same Again. Albummet har solgt 4 millioner eksemplarer verden over.

Efter bruddet med Spice Girls udkom Melanies andet album Reason i februar 2003. Det blev ikke særlig godt modtaget af kritikerne, og kom heller ikke højt på hitlisterne, som følge af et dårlig salg.

I 2004 startet hun sit eget pladeselskab, Red Girl Records, og i april 2005 blev hendes tredje album udgivet under titlen Beautiful Intentions. Albummet fik jævnt god modtagelse, og den første single, «Next Best Superstar», klarede sig godt på hitlisterne.
 
Melanie C blev i Spice Girls kaldt Sporty Spice og hun er stor fan af Liverpool F.C.

Diskografi 

Albums:
 Northern Star (1999)
 Reason (2003)
 Beautiful Intentions (2005)
 This Time (2007)
 The Sea (2011)
Stages (2012)
Version of Me (2016)

Singler:
 When You're Gone (1998 – duet med Bryan Adams)
 Goin' Down (1999)
 Northern Star (1999)
 Never Be the Same Again (feat. Lisa "Left Eye" Lopes) (2000)
 I Turn to You (2000)
 If That Were Me (2000)
 Here It Comes Again (2003)
 On the Horizon (2003)
 Melt / Yeh Yeh Yeh (2003)
 Next Best Superstar (2005)
 Better Alone (2005)
 First Day Of My Life (2005)
 The Moment You Believe (2007)
 I Want Candy (2007)
 Carolyna (2007)
 This Time (2007)
 Rock Me (2011)
 Think About It (2011)
 Weak (2011)
Let There Be Love (2011)
I Know Him So Well (feat. Emma Bunton) (2012)
Loving You (duet med Matt Cardle) (2013)
Anymore (2016)
Dear Life (2016)
Hold On (feat. Alex Francis) (2017)
Room for Love (2017)

Eksterne henvisninger 

 Melanie C's officielle hjemmeside
 Melanie C fan side

Sangere fra England
Spice Girls
Sophus Lie

Marius Sophus Lie (født 17. december 1842 i Nordfjordeid, død 18. februar 1899) var en norsk matematiker og er sammen med Abel den matematiker, der har betydet mest for norsk matematikhistorie. Han var fætter til Lars Johannes Lie.

Lie grundlagde på egen hånd en ny matematisk disciplin, transformationsgruppeteorien. Denne disciplin går i dag under navnet "teorien for Liegrupper" og er et vigtigt redskab for moderne fysik. Lies algebra bliver brugt til at klassificere elementarpartikler og spiller desuden en vigtig rolle i kvantemekanikken. Lie var højt anset i resten af Europa. I 1886 blev han udnævnt til professor ved matematisk institut i Leipzig, og han arbejdede yderligere i Berlin, Paris og i Göttingen. I sit sidste leveår blev han professor ved Universitetet i Kristiania.

Kilder 
 

Matematikere fra Norge
Medlemmer af Videnskabernes Selskab
Ansatte ved Oslo Universitet
Nordmænd i 1800-tallet
Salmonsens
Per Herrey

Per Michael Herrey (født 9. august 1958 i Enköping, Sverige), er en svensk komponist og musiker, og var med i Herreys, som vandt Det europæiske Melodigrandprix i 1984 med Diggi-loo diggi-ley.

Senere blev han ansat som forbundsjurist i Svenska musikerförbundet.

Komponister fra Sverige
Musikere fra Sverige
Corylopsis pauciflora

 
Corylopsis pauciflora er en lille, løvfældende busk med en fladt opstigende vækst. Grenene er tynde og næsten vandrette med fine sideskud. Blomsterne dufter af Kodriver.

Beskrivelse 
Knopperne er uregelmæssigt formede, brune og tæt behårede. Bladene er skævt ægformede med savtakket rand. Oversiden er græsgrøn, mens undersiden er lysegrøn og håret. Høstfarven er gul. 

Blomstringen sker i april-maj, dvs. før løvspring. Blomsterne er samlet i fåtallige, overhængende stande, og de enkelte blomster er klokkeformede og lysegule med gule støvdragere. Frugterne er kapsler, som ikke modner i danmark.

Planten har et fint forgrenet, højtliggende rodnet. 

Højde x bredde og årlig tilvækst: 1,5 x 2 m (20 x 25 cm/år).

Hjemsted 
Planten hører hjemme i bjergskove i Japan og Taiwan, hvor den kan findes i 200-300 m højde i let skygge under større træer.

Buske
Haveplanter
Gule blomster
Chihuahua (by)

Chihuahua er navnet på hovedstaden i delstaten Chihuahua i Mexico. Byen har ca. 720.000 indbyggere (ca. 850.000 med forstæder – begge tal fra 2006).

Byen blev grundlagt 12. oktober 1709 under navnet Real de San Francisco de Cuellar, og det var først i 1824 den fik sit nuværende navn. Navnet betyder 'tørt sandområde' eller måske 'sted, hvor man laver sække'.

Chihuahua har stor økonomisk betydning i Mexico med en velstand, der bygger på industri og landbrug. Endvidere har den mange historiske minder med bygninger i kolonistil, museer og huse, hvor betydelige mexicanske ledere har boet, f.eks. Benito Juarez, Pancho Villa og Simon Bolivar.

Byen ligger i 1.500 m højde og har et tørt og varmt klima det meste af året.

Referencer

Eksterne henvisninger 

Chihuahua
Etableret i 1709
Mejeriprodukter

Mejeriprodukter eller mælkeprodukter er en samlebetegnelse for de produkter, der fås ved bearbejdning af mælk typisk på et mejeri.

Betegnelsen dækker f.eks. over:
 Mælk med forskelligt fedtindhold
 Syrnet mælk
 Fløde
 Smør
 Ost
 Skyr

Danmark har traditionelt været kendt for sin høje kvalitet inden for mælkeprodukter, og indtil langt op i det 20. århundrede var mælkeprodukter sammen med andre landbrugsvarer landets største eksportartikel.

I de senere år har man oplevet først en samling af mejeriselskaberne i det, der endte med at blive til Arla, der er den suverænt største producent af mælkeprodukter, men som reaktion på selskabets monopollignende status er der dukket en række små mejerier op, der præsenterer alternativer – dog sjældent på selve produkterne.
Bloomsday

Bloomsday er årsdagen for den dag, James Joyces roman Ulysses foregår, nemlig 16. juni 1904. Dagen fejres hvert år verden over af Joyce-fans, om end festlighederne er størst i Dublin, hvor romanen foregår. Dagen er opkaldt efter hovedpersonen i Ulysses, Leopold Bloom, og blev første gang festligholdt den 16. juni 1954. 100-årsdagen i 2004 blev fejret med en fem måneder lang festival ReJoyce Dublin 2004. James Joyces stigende popularitet bevirker en voksende opbakning til festligholdelsen af Bloomsday, ikke blot i Joyces hjemland Irland, men overalt hvor Ulysses læses.

Eksterne henvisninger 

 James Joyce Centre – Dublin, Irland
 Bloomsday Santa Maria – RS (Brazil): A literary party since 1994

Mærkedage